{'rm': 'Sche la persuna inculpada ha incumbensà in defensur privat cun sia defensiun, ha sulettamain il defensur il dretg d’ina indemnisaziun tenor l’alinea 1 litera a, sut la resalva da la facturaziun cun ses client. Cunter la decisiun d’indemnisaziun po il defensur prender il med legal ch’è admissibel cunter la decisiun finala.', 'en': 'If the accused has appointed a defence lawyer of his or her choice, the defence lawyer shall have an exclusive right to the compensation under paragraph 1 letter a, subject to any accounts to be settled with the client. The defence lawyer may contest the decision on compensation using the appellate remedy admissible against the final decision.'}